Skont ċifri ppubblikati mill-Eurostat u kkonfermati wkoll mill-NSO, matul is-sena li għaddiet, il-pajjiż għamel surplus ta’ €436.6 miljun Fl-2017, Malta rreġistrat l-akbar żieda fis- surplus fost il-pajjiżi kollha tal-Unjoni Ewropea. Skont ċifri ppubblikati mill-Eurostat u kkonfermati wkoll mill-Uffiċċju Nazzjonali tal-Istatistika, matul is-sena li għaddiet, il-pajjiż għamel surplus ta’ €436.6 miljun. Dan ifisser żieda ta’ 3.9% fuq l-2016 meta s- surplus kien ta’ €335.7 miljun. Is-surplus ikun ikkalkulat billi wieħed jara d-differenza li jkun hemm bejn id-dħul tal-Gvern, jiġifieri €4,494.6 miljun u l-ħruġ, li s-sena li għaddiet kien jammonta għal €4,057.9 miljun. Għalhekk, meta wieħed iqabbel l-2016 mal-2017 jinduna li d-dħul żdied b’€612.6 miljun filwaqt li l-ħruġ żdied b’€276.9 miljun. Id-dejn tal-Gvern naqas b’€85.8 miljun għal €5,642.6 miljun. Skont l-NSO, il-Gvern daħħal l-aktar mit-taxxa tad-dħul, it-taxxa fuq il-produzzjoni u l-kontribuzzjonijiet soċjali. Għal kull €100, il-Gvern nefaq l-aktar fil-pagi (€36) u fil-benefiċċji soċjali (€28 miljun). Official data for 2017 confirms that in just 4 years we reversed the entire increase in Public Debt burden made by the previous 3 administrations. Public Debt now stands at 50.8% of GDP, well within Maastricht criteria -JM Skont iċ-ċifri tal-Eurostat, wara Malta, kienu Ċipru, ir-Repubblika Ċeka, u l-Lussemburgu l-aktar li rreġistrat żieda fis- surplus . Apparti dawn, l-Iżvezja, il-Ġermanja, l-Olanda, id-Danimarka, il-Bulgarija, il-Greċja, il-Kroazja u l-Litwanja, wkoll irreġistraw surplus . L-Islovenja rreġistrat bilanċ, jiġifieri la għamlet surplus u lanqas defiċit. L-akbar defiċit kien irreġistrat fil-Portugal u fi Spanja. L-Irlanda, l-Estonja, il-Latva u l-Finlandja wkoll irreġistraw defiċit. "F’leġiżlatura waħda tneħħiet iż-żieda kollha fid-dejn ta’ tliet gvernijiet Nazzjonalisti," - PL Intant, fi stqarrija l-Partit Laburista insista li dan huwa surplus rekord u li "f’leġiżlatura waħda tneħħiet iż-żieda kollha fid-dejn ta’ tliet gvernijiet Nazzjonalisti." "B’hekk Malta ta’ Għada, li qed inħejju llum, mhux se jkollha l-piż tad-dejn li ħallew gvernijiet nazzjonalisti," tisħaq l-istqarrija. L-istqarrija tinsisti li dak ippubblikat illum ifisser li Gvern Laburista, kiseb: